“โกลด์แมน แซคส์” ชี้ตลาดอสังหาฯจีนผันผวนอาจกระทบอุตสาฯเหล็ก
"โกลด์แมน แซคส์" ชี้ตลาดอสังหาฯจีนผันผวนอาจกระทบอุตสาฯเหล็ก
5 ต.ค. 2559

โกลด์แมน แซคส์ ออกรายงานเตือนจีนถึงภาวะความผันผวนในตลาดอสังหาริมทรัพย์ ซึ่งอาจส่งกระทบผลต่ออุตสาหกรรมโลหะ โดยเฉพาะแร่เหล็ก และเหล็กกล้า
โกลด์แมน แซคส์ เปิดเผยในรายงานที่ชื่อว่า “China housing: when good news becomes bad news” โดยระบุว่า ตลาดอสังหาริมทรัพย์จีนกำลังเผชิญกับความผันผวนอย่างหนัก เนื่องจากจีนต้องเผชิญความเสี่ยงจากภาวะสิ่งปลูกสร้างที่มีมากเกินไป อีกทั้งหลายฝ่ายไม่สามารถรับมือกับการเก็งกำไรที่เพิ่มสูงขึ้นในตลาดอสังหาริมทรัพย์ได้ รวมถึงปัญหาประชาชนขาดที่อยู่อาศัย
เมื่อต้นปีที่ผ่านมา ธนาคารกลางจีนได้ขยายวงเงินสินเชื่อบ้านเพื่อรองรับอัตราการขยายตัวของเศรษฐกิจ ส่งผลให้ยอดขายและราคาที่อยู่อาศัยในเมืองทะยานขึ้น เป็นเหตุให้ดัชนี LMEX ซึ่งใช้วัดการซื้อขายโลหะเพื่อการอุตสาหกรรมพุ่งขึ้นเมื่อสัปดาห์ที่ผ่านมา
โกลด์แมนกล่าวถึงภาวะความเสี่ยงของราคาโลหะจีนว่า สิ่งปลูกสร้างในจีนที่มีมากเกินไปอาจตอกย้ำให้เศรษฐกิจจีนทรุดตัวหนักขึ้น หากอุปสงค์ที่อยู่อาศัยลดต่ำลง เนื่องจากที่อยู่อาศัยถือเป็นสินค้าที่มีความคงทน อีกทั้งยังมีอัตราค่าเสื่อมราคาที่ค่อนข้างต่ำ 